PROPOZIM PLAN STRATEGJIK PËR PËRMIRËSIMIN E MIRËKUPTIMIT NDËRKULTUROR

**KOMUNA E STRUGËS**

Nëntor 2016

# Hyrje

Mirëkuptimi ndërkulturor paraqet supozim kyç për qëndrueshmërinë dhe prosperitetin e çdo shteti shumetnik dhe për rrugën e tij drejt një demokracie të pjekur dhe të integruar. Në këtë drejtim, zhvillimi dhe avancimi i dialogut dhe bashkëjetesës ndëretnike e paraqesin bazën e çdo shoqërie multikulturore.

Republika e Maqedonisë është shtet, multikulturalizmi i të cilit është ngulitur në bazat e shtet-formimit. Maqedonia ka traditë të gjatë të multikulturalizmit dhe jetesës shumetnike. Në këtë kontekst, marrëdhëniet ndëretnike paraqesin faktor kyç për zhvillimin e shtetit në një demokraci multikulturore, por edhe tregues qendror për zhvillimin e mëtejmë të shtetit.

Nënshkrimi i Marrëveshjes kornizë të Ohrit (MKO) në vitin 2001 i vendosi bazat për qëndrueshmërinë dhe bashkëpunimin shumetnik, por edhe krijoi hapësirë për pjesëmarrje më të madhe të bashkësive etnike jo shumicë në jetën politike dhe shoqërore të shtetit. Në këtë pikëpamje, procesi i decentralizimit është me rëndësi kyçe, duke iu siguruar një mandat më të madh autoriteteve vendore në disa sfera: arsim, mbrojtje sociale dhe të fëmijëve si edhe për sa u përket çështjeve që kanë të bëjnë me identitetin kulturor dhe etnik të bashkësive në njësitë e vetëqeverisjes lokale.

Paralelisht me procesin e decentralizimit u zbatua edhe procesi i riorganizimit të vetëqeverisjes vendore (të strukturës së saj), me qëllim të përfaqësimit më adekuat të realitetit shumetnik të Maqedonisë, si dhe për të siguruar pjesëmarrje më cilësore të bashkësive (sidomos më të voglave) në procesin e marrjes së vendimeve në nivel lokal.

Më tepër hulumtime[[1]](#footnote-2) të realizuara në pesëmbëdhjetë vitet e kaluara flasin për situatën në të cilën në mënyrë nominale ekzistojnë struktura dhe institucione me mandat për përforcimin e bashkëjetesës shumetnike në nivel lokal. Megjithatë, këto studime kanë detektuar edhe mangësi të shumta, të cilët kanë kapacitet t’i minojnë përpjekjet e këtyre strukturave. Problemet e identifikuara para së gjithash kanë të bëjnë me nevojën për përforcim të kapaciteteve ekzistuese të njësive të vetëqeverisjes lokale, në pikëpamje të burimeve operative, financiare dhe njerëzore.

I nxitur nga gjendjet e theksuara, Asociacioni për iniciativa demokratike (ADI) si pjesë e projektit „Dallimet janë në modë - promovimi i multikulturalizmit lokal“ i zbatuar në nëntë (9) komuna në Republikën e Maqedonisë, ndërsa i përkrahur nga Bashkimi Evropian, i vazhdoi përpjekjet për avancimin e mirëkuptimit ndëretnik në komunat e synuara, përmes zhvillimit të mekanizmave, instrumenteve dhe kapaciteteve për avancim të vazhdueshëm të bashkëjetesës shumetnike në nivelin lokal, në nivelin më të përafërt me qytetarët. Projekti i vlerëson rezultatet nga zbatimi i planeve të miratuara strategjike për përmirësimin e mirëkuptimit ndërkulturor në gjashtë (6) komuna: Gostivar, Tetovë, Kërçovë, Vrapçisht, Bërvenicë dhe Jegunovcë, por edhe e zgjeron të njëjtën me tre (3) komuna të reja (Strugë, Kumanovë dhe Mavrovë dhe Rostushë) për zhvillim, miratim dhe zbatim të planeve lokale strategjike dhe për veprim për zhvillim të mirëkuptimit ndërkulturor.

Procesi i planifikimit strategjik bazohet në një qasje të gjerë e cila merr parasysh më tepër grupe faktorësh: analiza e gjendjes ekzistuese në komunat (korniza ekzistuese ligjore, zbatimi i kornizës ligjore, institucionet dhe mekanizmat për zhvillimin e multikulturalizmit në nivel lokal, funksionimit të tyre, iniciativat dhe synimet strategjike të komunave në pikëpamje të kësaj çështjeje); intervista, debate dhe punëtori me faktorë relevantë (përfaqësues të pushtetit lokal, KMMB-së, arsimit, sektorit të biznesit, sektorit qytetar); si dhe analizë SWOT të përparësive, mangësive, mundësive dhe kërcënimeve gjatë zbatimit të iniciativave për përmirësimin e mirëkuptimit ndërkulturor në Komunën e Strugës.

# Komuna e Strugës: Analiza e gjendjes

## Veçoritë e përgjithshme të Komunës së Strugës

Komuna e Strugës gjendet në pjesën jugperëndimore të Republikës së Maqedonisë. Është e vendosur në luginën e Ohrit-Strugës, midis maleve tëJabllanicës, Malittë Belicës dhe Malittë Lagur në perëndim; malit Galiçicë, Petrinë, dhe Ilienska në lindje; Stogovë dhe Karaorman në veri dhe malit Gorë në jug. Në territorin e Komunës së Strugës gjenden qyteti i Strugës dhe 50 vendbanime fshati.

Sipas të dhënave të Regjistrimit të popullatës të realizuar në vitin 200, Komuna e Strugës ka 63.376 banorë, ndërsa në qytetin e Strugës jetojnë 16.559 banorë. Struga është komuna multikulturore në të cilën jetojnë 36.029 shqiptarë (56.5%), 20.336 maqedonas (32%), 3.628 turq (6%), 656 vllahë (1%), 116 romë (0,18%), 106 serbë (0,16%), 103 boshnjakë (0,16%) dhe 2402 të tjerë (4%).

Komuna udhëhiqet nga Kryetari i komunës dhe Këshilli i komunës i cili numëron njëzeteshtatë (27) anëtarë. Në përbërje të administratës komunale funksionojnë gjashtë (6) sektorë dhe trembëdhjetë (13) komisione:

* Komisioni për shënimin e festave dhe manifestimeve;
* Komisioni për bashkëpunim me organizatat joqeveritare;
* Komisioni për vetëqeverisje vendore;
* Komisioni për avancimin e barazisë midis gjinive;
* Komisioni statutor-juridik;
* Këshilli për shëndet publik;
* Komisioni për vlerësim dhe përcaktim të lartësisë së dëmeve të shkaktuara nga fatkeqësitë natyrore dhe të tjera;
* Komisioni për financa dhe buxhet dhe zhvillim ekonomik lokal;
* Komisioni për urbanizëm;
* Komisioni për veprimtari publike dhe komunale për mbrojtje të mjedisit jetësor;
* Komisioni për turizëm;
* Komisioni për veprimtari shoqërore; dhe
* Komisioni për marrëdhënie midis bashkësive.

Komisioni për marrëdhënie midis bashkësive (KMMB) në Komunën e Strugës në përbërjen e zgjedhur në vitin 2013, numëron gjashtë (6) anëtarë, ku çdo anëtar është përfaqësues i njërës nga bashkësitë etnike që jetojnë në këtë komunë. Anëtarët e KMMB të Strugës nuk janë njëkohësisht edhe anëtarë të Këshillit të Komunës së Strugës.

Në Komunën e Strugës arsimi zhvillohet në nivelet vijuese:

* 2 (dy) institucione parashkollore;
* 11 (njëmbëdhjetë) shkolla fillore dhe 24 (njëzetekatër) njësi rajonale;
* 2 (dy) shkolla të mesme komunale (gjimnaz dhe arsim profesional);
* 2 (dy) shkolla të mesme private;
* 2 (dy) institucione të arsimit të lartë;
* Qendra ditore për fëmijë me nevoja të posaçme dhe 3 (tre) paralele për persona – nxënës me nevoja të posaçme.

Për historinë kulturore të qytetit të Strugës dhe rrethinës ekzistojnë gjetje nga periudha e neolitit. Në kuadër të komunës funksionon Qendra për kulturë „Vëllezërit Milladinovci“, në suaza të së cilës funksionon edhe biblioteka me të njëjtin emër. Institucione të rëndësishme kulturore janë edhe Shtëpia përkujtimore e vëllezërve Milladinovci, galeria e arteve e Vangjel Koxhomanit, si dhe muzeu shkencor-natyror „D-r Nikola Nezlobinski“.

Njëri nga manifestimet më të njohura ndërkombëtare që mbahet në komunën e Strugës, me traditë prej më shumë se gjysmë shekulli, është festivali ndërkombëtar „Mbrëmjet strugane të poezisë“, i cili mbahet tradicionalisht çdo vit në periudhën prej 25-29 gusht. Në komunë mbahen edhe manifestime tjera kulturore, siç janë Vjeshta muzikore strugane, shfaqja e veshjeve popullore, festivali “Këngë jeho”, “Ditët e Goces”, Konakët shpirtëror maqedonas dhe të tjera.

Struga është komunë shumë gjuhësore në të cilën gjuhë zyrtare janë gjuha maqedonase dhe gjuha shqipe.

Komuna ruan bashkëpunim me sektorin qytetar. Në suaza të Komunës funksionon edhe Komisioni i veçantë për bashkëpunim me organizatat joqeveritare. Bashkëpunimi me sektorin qytetar më së shpeshti ka të bëjë me përkrahjen e aplikimeve të përbashkëta me projekte ose realizimin e projekteve të përkrahura nga donatorë të huaj. Me gjithë numrin e konsiderueshëm të organizatave të regjistruara në komunën e Strugës, ata nuk janë njësoj aktive. Vetëm një pjesë e vogël e organizatave qytetare në komunën e Strugës kanë personel të punësuar të përhershëm dhe ekzistencë të siguruar të qëndrueshme institucionale. Për përkrahje të sektorit qytetar është dedikuar një pjesë relativisht e vogël e buxhetit komunal (1,5%).

Si rezultat i bashkëpunimit me Fondacionin Shoqëria e hapur - Maqedoni (FShHM) në vitin 2015, Këshilli i komunës së Strugës e ka miratuar *Strategjinë për të rinjtë 2015-2020*. Një rezultat tjetër i këtij bashkëpunimi ishte miratimi i *Strategjisë për zhvillim të arsimit në komunën e Strugës 2015-2020*, në vitin 2016 është miratuar edhe Strategjia për kulturë 2017 – 20122 me Plan për veprim 2017 - 2019. Strategjia vendos fokus të fuqishëm ndaj zhvillimit të kapaciteteve personale dhe profesionale të kuadrit arsimor dhe administrativ në shkolla, përfshi edhe zhvillimin e kompetencave në sferën e multikulturalizmit dhe promovimit të mirëkuptimit multikulturor dhe bashkëjetesës (Komuna e Strugës, 2015). Si rezultat i bashkëpunimit me UNICEF u hap qendra rinore.

### 2.1.1 KMMB i Strugës

Në pajtim me Ligjin për vetëqeverisje lokale (Ligji për vetëqeverisje lokale, 2002), çdo komunë në të cilën më së paku 20% e popullatës së përgjithshme i takon bashkësisë e cila nuk është shumicë në komunë, ka për obligim të formojë Komision për marrëdhënie midis bashkësive, si mekanizëm specifik institucional në nivel të vetëqeverisjes lokale i cili siguron përfshirje aktive të përfaqësuesve të të gjithë bashkësive etnike në proceset e marrjes së vendimeve në nivel lokal. Sipas regjistrimit të fundit të popullsisë, KMMB janë formuar në komunat në vijim: Bërvenicë, Dibër, Dollnen, Zelenikovë, Jegunovcë, Kërçovë, Krushevë, Kumanovë, Mavrovë dhe Rostushë, Petrovec, Sopisht, Strugë, Tetovë, Çashkë, Çuçer-Sandevë, Butel, Shuto Orizare dhe në qytetin e Shkupit.

Në këtë kuptim KMMB paraqet njëmekanizëm i cili duhet ta mundësojë dhe lehtësojë pjesëmarrjen politike të bashkësive jo shumicë. KMMB jo vetëm që paraqet mekanizëm për mbrojtje të të drejtave dhe interesave të këtyre bashkësive, por njëkohësisht paraqet edhe njëorgan i cili e rrit transparencën e Këshillit të komunës. KMMB është trup këshillëdhënës, me numër të barabartë të përfaqësuesve nga çdo bashkësi etnike. Zgjedhja e anëtarëve në këtë trup rregullohet me Statutin e komunës. Komisioni takohet dhe dorëzon propozime deri te Këshilli për çështje që i prekin interesat dhe të drejtat e anëtarëve të bashkësive etnike në komunë. Në praktikën e deritanishme, KMMB më së shpeshti ka diskutuar çështje të ndërlidhura me ndryshimin e emrave të rrugëve, miratimin e rregulloreve nga sfera e kulturës, miratimin e buxhetit të komunës. Me qëllim të parandalimit të konfliktit të mundshëm të interesave, ishte dhënë rekomandim që anëtarët e KMMB të mos zgjidhen nga radhët e anëtarëve të Këshillit të komunës. Megjithatë, në më tepër komuna kjo praktikë nuk është respektuar deri në fund.

Komisioni për marrëdhënie midis bashkësive i komunës së Strugës është i përbërë prej gjashtë (6) anëtarësh, respektivisht nga një përfaqësues prej çdonjërës bashkësi etnike në territorin e komunës. Në të kaluarën KMMB i Strugës ka qenë shembull i rrallë i komisionit i cili në punën e tij ka futur rregullore dhe plane operative. Komisioni merr pjesë aktive me rekomandime për veprim dhe përpjekje për ndërmjetësim në raste të konfliktit të interesave midis bashkësive në komunë.

Në vitet e fundit, aktivitetet e KMMB të Strugës janë zvogëluar dukshëm. Rezultatet nga hulumtimi i zbatuar nga ADI e theksojnë faktin që qytetarët edhe pas një dekade të ekzistimit të këtij organi, pamjaftueshëm janë të njoftuar me misionin, mandatin dhe aktivitetet e tij. Një pjesë e madhe e problemeve me të cilët ballafaqohet KMMB nga Struga janë të natyrës së njëjtë me problemet e KMMB tjera në pjesën më të madhe të komunave në vend: mungesë e burimeve të qëndrueshme për financim; mungesë e mjeteve financiare për realizmin e takimeve të rregullta (harxhime rruge, kompensime financiare për anëtarët); varësi e fuqishme financiare nga fondet komunale për realizimin e aktiviteteve; si dhe mungesë të mbështetjes organizative dhe administrative.

Saktësimi i mjaftueshëm juridik i mandatit dhe obligimeve të KMMB, si dhe në pikëpamje të përkrahjes së funksionimittë tyre, lë hapësirë që ky trup në organet e komunës të përfaqësohet vetëm në mënyrë formale. Edhe pse ekzistojnë aktivitete (punëtori, seminare, trajnime) për përforcimin e kapaciteteve të anëtarëve të KMMB, shqetësuese është që këto aktivitete realizohen në mënyrë sporadike. Në mënyrë plotësuese, varësia financiare i rrënon mundësitë për zbatimin e aktiviteteve të cilët do ta kishin rritur dukshmërinë e KMMB në mesin e opinionit më të gjerë publik. Në këtë mënyrë, misioni i KMMB, si mekanizëm për përfshirje më të drejtpërdrejtë të qytetarëve dhe përfaqësim të interesave të bashkësive etnike jo shumicë mbetet i parealizuar.

Në këtë drejtim duhet të vërehet që KMMB realizon bashkëpunim me sektorin qytetar, mirëpo ky bashkëpunim është i rastësishëm dhe potencialet mbeten pamjaftueshëm të shfrytëzuara. Ky bashkëpunim është i rëndësishëm meqenëse mund të kontribuojë në mënyrë të drejtpërdrejtë në përforcimin e kapaciteteve të anëtarëve të KMMB, ta zmadhojë dukshmërinë e këtij organi në mesin e qytetarëve, por edhe të kontribuojë drejt asaj që KMMB të shndërrohet në një partner kyç në marrëdhëniet midis qytetarëve, sektorit qytetar dhe pushtetit lokal.

### 2.1.2 Sfidat për jetesën multikulturore në Komunën e Strugës

Shkollat nga komuna e Strugës ishin të përfshirë në projektin për arsim të integruar, realizuar nga Ministria për arsim dhe shkencë (MASh). Megjithatë, për shkak të një sërë arsyesh, integrimi në sferën e arsimit zhvillohet me vështirësi. Analiza e gjendjes lidhur me bashkëjetesën ndëretnike e zbatuar nga ADI udhëzon në konkluzionin që më tepër institucione arsimore janë shumetnike vetëm në nivel deklarativ, sepse mësimi për nxënësit nga grupet e ndryshme etnike zhvillohet ndaras. Aktivitetet e përbashkëta jashtë mësimore janë të rralla dhe minimizohen në gara dhe manifestime të përbashkëta të festave. Në shkollat në komunën e Strugës mësimi zhvillohet në tre gjuhë mësimore: maqedonase, shqipe dhe turke. Në financimin e sektorit të arsimit, komuna më së tepërmi mbështetet në mjetet e fituara nga pushteti qendror, me se në një periudhë disa vjeçare ka financim të sektorit të arsimit edhe nga mjetet e komunës.

Në vitin 2015, si rezultat i bashkëpunimit midis komunës së Strugës dhe FSHhM u miratua *Strategjia për zhvillim të arsimit e Komunës së Strugës 2015-2020*, Strategjia për kulturë 2017 - 2022 me Planin për veprim 2017 – 2019. Përpos parimeve themelore dhe vlerave mbi të cilat bazohet strategjia – bashkëjetesa dhe integrimi, Strategjia nuk përmban prioritete ose aktivitete të cilat janë në mënyrë të drejtpërdrejtë të lidhura me promovimin e bashkëjetesës ndëretnike dhe integrimit në sferën e arsimit. Të njëjtin vit janë miratuar edhe dy dokumente strategjike – *Strategjia për të rinjtë 2015-2020* dhe *Strategjia për bashkëpunim me sektorin qytetar 2015-2020*. *Strategjia për të rinjtë* e vendos fokusin në përfshirjen e rritur të rinjve në projekte të dedikuara për zhvillim të bashkëjetesës ndëretnike, ndërsa *Strategjia për bashkëpunim me sektorin qytetar* nuk i jep prioritet çështjes së zhvillimit të bashkëjetesës ndëretnike si një fushë bashkëpunimi me sektorin qytetar.

Edhe pse hulumtimi i realizuar nga ADI konstatoi se komuna e Strugës ka një traditë të gjatë të multikulturalizmit e cila është kultivuar përmes bashkëpunimit dhe bashkëjetesës midis bashkësive të ndryshme kulturore, gjendjet bashkëkohore udhëzojnë në një sërë problemesh të cilët e parandalojnë zhvillimin e mëtutjeshëm të bashkëjetesës, ndërsa disa tëtjera, në mënyrë plotësuese vendosen si barrierë për tejkalimin e largesës sociale midis këtyre bashkësive. Respektivisht, pozita e brishtë në të cilën është vendosur KMMB i Strugës, pamundëson që ky trup ta realizojë në mënyrë adekuate misionin e tij - ti promovojë dhe mbrojë të drejtat e bashkësive etnike në komunë. Qytetarët janë pamjaftueshëm të njoftuar me mandatin dhe aktivitetet e KMMB, ndërsa bashkëpunimi me sektorin qytetar është i kufizuar dhe realizohet si rezultat i iniciativës së jashtme.

Në mënyrë plotësuese, reformat në sistemin arsimor të cilët u paraqitën pas vitit 2005, vetëm e thelluan hendekun midis të rinjve, në mesin e të cilëve sot vërehet largesë më e madhe sociale dhe në mënyrë më të qartë jehon jo toleranca etnike. Incidentet në kuadër të sistemit arsimor dhe refuzimi i komunikimit dhe bashkëpunimit në jetën e përditshme u zvogëluan si rezultat i aktiviteteve për integrim ndëretnik të cilët u futën në sferën e arsimit në disa vitet e fundit.

Si barriera kryesore për zhvillimin e bashkëjetesës ndëretnike nga ana e pjesëmarrësve në hulumtim u theksuan barrierat gjuhësore. Kjo paraqet një tregues që ka nevojë për përpjekje më thelbësore për përafrim të bashkësive, të cilët nuk do të ndalen në organizim të ndarë të aktiviteteve të caktuara, por se ka nevojë për iniciativa të cilat do të mundësojnë njoftim më të mirë me kulturën dhe gjuhën e Tjetrit, si dhe të vendosin fokusin tek tiparet kulturore dhe vlerat universale të cilat janë të pranishme në suaza të këtyre bashkësive.

Bashkëpunimi midis bashkësive etnike më së shumti është shprehur në sferën e punës, ku dallimet e perceptuara kulturore/etnike janë anashkaluar në llogari të interesave tjera të përbashkëta. Hulumtimi tregoi që potencialet e sektorit të biznesit në pikëpamje të kontributit drejt përmirësimit të mirëkuptimit ndëretnik në nivel lokal mbeten pamjaftueshëm të shfrytëzuara.

Në fund, pjesa më e madhe e iniciativave për zhvillim të bashkëjetesës ndëretnike në komunë janë të lidhura për dy bashkësitë etnike më të mëdha - shqiptare dhe maqedonase. Hulumtimi tregoi se qytetarët nga bashkësitë më të vogla etnike janë pamjaftueshëm të përfshirë në këto iniciativa, ndërsa përmes KMMB-së jofunksionale - pjesëmarrja e tyre në marrjen e vendimeve në nivelin lokalështë e pakënaqshme.

## 2.2 Analiza SWOT

Për nevojat e Strategjisë, u realizua analiza SWOT e potencialeve për veprim të komunës së Strugës në drejtim të promovimit të bashkëjetesës ndëretnike në nivel lokal, e cila është e përqendruar në analizën e anëve të forta dhe të dobëta të këtij segmenti, mundësive, respektivisht potencialit të pashfrytëzuar, si dhe kërcënimeve të cilat mund ti sjellin në pikëpyetje përpjekjet për zhvillim të mirëkuptimit ndëretnik.

Si anë të fuqishme të komunës së Strugës veçohen resurset e zhvilluara njerëzore, respektivisht ekzistimi i kapitalit njerëzor i cili do të mund të kontribuojë drejt përmirësimit të bashkëjetesës midis bashkësive etnike në komunë. Komuna e Strugës është komunë multikulturore, me traditë të bashkëjetesës dhe respektit ndaj dallimeve. Këto anë të fuqishme mund të kontribuojnë dukshëm për suksesshmërinë e iniciativave për përmirësimin e bashkëjetesës ndëretnike në komunë. Baza e vendosur e bashkëpunimit, respektit dhe komunikimit midis bashkësive etnike, e plotësuar me ekspertizë relevante në sferën e multikulturalizmit, paraqesin komponentë të rëndësishme të proceseve për avancimin e marrëdhënieve ndëretnike.

Njëra nga anët e dobëta të përcaktuara përmes analizës SWOT është infrastruktura e pamjaftueshme në komunë dhe fakti që komuna e Strugës nuk ka objekte të mjaftueshme në pronësi të saj, të cilat do të mund të jepeshin për realizimin e një pjese të aktiviteteve nga Strategjia. Në mënyrë plotësuese, Komuna për një periudhë më të gjatë ballafaqohet me probleme financiare, ku buxheti komunal është strukturuar në mënyrë që ti shlyej vetëm harxhimet e domosdoshme për funksionimin themelor të institucioneve dhe organeve komunale. Rast evident për këtë gjendje është fakti që Komuna ndan mjete minimale për përkrahje të sektorit qytetar, respektivisht 1,5% të buxhetit.

Realiteti multikulturor në komunën e Strugës është paraqitur edhe në faktin që gjuhë zyrtare janë gjuha shqipe dhe maqedonase. Megjithatë, edhe krahas traditës për bashkëjetesë mes qytetarëve, barriera gjuhësore imponohet si një problem gjithnjë e më i theksuar për zhvillim të bashkëjetesës ndëretnike. Respektivisht, është i vogël numri i qytetarëve (sidomos në mesin e maqedonasve) të cilët flasin në njërën nga gjuhët e bashkësive tjera etnike. Kjo prirje bëhet gjithnjë e më e theksuar tek të rinjtë, të cilët shprehin rezistencë për mësimin e gjuhëve të bashkësive edhe në kuadër të arsimit formal.

Janë të rralla kontaktet e ndërsjella midis qytetarëve nga bashkësitë e ndryshme etnike jashtë bashkëpunimit formal në sferën publike. Është evidente që ekziston largesë kulturore e cila vjen si rezultat i njohjes së pamjaftueshme të kulturës së bashkësive tjera etnike. Fakti që iniciativat për njoftim më të mirë dhe afrim të anëtarëve të kulturave të ndryshme janë të rralla dhe me zgjidhje të cilat nuk ofrojnë përmirësim në afat të gjatë, nënkupton që njohuria për kulturën e Tjetrit është anekdotike dhe si e tillë është e nënshtruar për zhvillimin e stereotipave dhe paragjykimeve.

KMMB, si trup i cili është themeluar me mandat të diskutojë dhe të jep propozime dhe mendime për çështje që janë me interes për bashkësitë etnike në komunë, është pamjaftueshëm е zhvilluar, gjë që paraqet edhe një dobësi të vërejtur përmes analizës SWOT. KMMB është trup me të cilin qytetarët janë pamjaftueshëm të njoftuar. Aktivitetet realizohen me iniciativë të sektorit qytetar; më së shumti për shkak të kapaciteteve njerëzore pamjaftueshëm të zhvilluara dhe mbështetjes së pamjaftueshme financiare dhe administrative nga ana e komunës për realizimin e aktiviteteve të pavarura.

Komuna e Strugës ka traditë shumëvjeçare të organizmit të ngjarjeve kulturore dhe artistike me interes kombëtar, siç janë Mbrëmjet strugane të poezisë. Ky festival ndërkombëtar deri më tani paraqet një mundësi të pashfrytëzuar në fushën e zhvillimit të bashkëjetesës ndëretnike në komunën e Strugës. Në mënyrë plotësuese, trashëgimia e pasur kulturore-artistike në komunë, për më tepër dekada e bën Strugën një qendër të turizmit kulturor. Turizmi kulturor, prapë se prapë, deri më tani është një potencial i pashfrytëzuar në fushën e avancimit të bashkëjetesës ndëretnike.

Potencial plotësues paraqet bashkëpunimi me sektorin qytetar në komunë. Edhe pse numri i organizatave qytetare aktive është i madh, në komunën e Strugës ekzistojnë organizata të cilat me ekspertizën e tyre dhe transparencën për bashkëpunim mund të kontribuojnë dukshëm për përmirësimin e marrëdhënieve midis bashkësive etnike. Ky bashkëpunim duhet të zhvillohet në veçanti me KMMB-në e Strugës, i cili deri më tani është pamjaftueshëm i zhvilluar dhe ka kontribut të kufizuar në pikëpamje të realizimit të misionit të tij - mbrojtje dhe promovim të të drejtave të bashkësive etnike në këtë komunë.

Edhe përskaj faktit që veçimi etnik dhe largesa sociale është më e fuqishme në mesin e popullatës së re, aktivitetet për përafrim të të rinjve nga bashkësitë e ndryshme etnike, të organizuara kryesisht në suaza të sistemit arsimor, kanë krijuar hapësirë për komunikim më të madh midis të rinjve me prejardhje të ndryshme etnike. Intensifikimi i aktiviteteve të këtij lloji paraqet mundësi plotësuese për krijimin e klimës shoqërore në të cilën kontaktet e ndërsjella paraqesin pjesë përbërëse të jetës së njerëzve të rinj, e jo përjashtim.

Njëri nga kërcënimet kryesore për iniciativat për përmirësimin e mirëkuptimit ndëretnik në komunën e Strugës paraqet mosinteresimi i mundshëm i faktorëve relevant (qytetarëve, autoriteteve lokale, KMMB, partive politike, sektorit të biznesit, sektorit të arsimit). Ajo që ishte evidente në hulumtimin e zbatuar nga ADI, por edhe e vërtetuar edhe me anë të analizës SWOT, është që kapacitetet pamjaftueshëm të shfrytëzuara për përmirësimin e mirëkuptimit ndëretnik në komunë, pjesërisht janë rezultat i mungesës së iniciativës nga ana e faktorëve relevant. Paqëndrueshmëria e përgjithshme politike në shtet, por edhe depërtimi i politikës partiake në të gjitha sferat e jetës shoqërore, vendosen si kërcënim për iniciativat për përmirësimin e bashkëjetesës ndëretnike. Problem plotësues paraqet papërgjegjësia e mediave, të cilët shpesh vihen në shërbim të interesave të partive të caktuara politike dhe me mungesë të ndjeshmërisë për problemet ndëretnike këto çështje i trajtojnë me sensacion. Kështu në mënyrë plotësuese ushqehet armiqësia midis dy bashkësive, të cilët në periudha të tensioneve më të theksuara rezultojnë me incidente, sidomos mes të rinjve në shkolla.

|  |  |
| --- | --- |
| **Fuqitë (anët e forta)** | **Dobësitë (anët e dobëta)** |
| Burimet njerëzore;  Zhvillimi kulturor (ekzistenca e burimeve kulturore);  Shumëllojshmëria kulturore;  Respekti për dallimet;  Tradita e bashkëjetesës. | Infrastruktura e dobët (Komuna e Strugës nuk ka objekte të saja të mjaftueshme);  Problemet ekologjike;  Problemet financiare;  Barriera gjuhësore (mosnjohja e gjuhës së bashkësive tjera);  Kontaktet e pamjaftueshme midis bashkësive;  Njohja e pamjaftueshme e kulturës dhe historisë të bashkësive tjera;  KMMB pamjaftueshëm i zhvilluar. |
| **Mundësitë** | **Kërcënimet** |
| Mbrëmjet strugane të poezisë;  Festivali „Këngë jeho“;  OQ lokale të hapura për bashkëpunim;  Zhvillimi i KMMB;  Turizmi kulturor;  Komunikimi më i madh midis të rinjve. | Mosinteresimi i faktorëve relevantë;  Mungesë e iniciativës;  Politika partiake;  Paqëndrueshmëria e përgjithshme në RM;  Incidente etnike në shkolla;  Papërgjegjësi e mediave. |

# Qëllimet e strategjisë

## 3.1 Qëllimi i përgjithshëm

**Qëllimi i përgjithshëm i Strategjisë është avancimi i bashkëjetesës shumetnike në Komunën e Strugës, përmes nxitjes së mirëkuptimit ndërkulturor midis qytetarëve - pjesëtar të bashkësive të ndryshme etnike**.

Në këtë drejtim, Strategjia tenton t’i përforcojë kapacitetet ekzistuese, por dhe të krijojë kapacitete të reja për pjesëmarrje aktive dhe të drejtpërdrejtë të qytetarëve në avancimin e multikulturalizmit dhe bashkëjetesës ndëretnike në nivel lokal. Respektivisht, zhvillimi i Strategjisë buron nga premisa që vetëm përmes thellimit të njohjes së Tjetrit, empatia dhe jeta me Tjetrin e jo pranë Tjetrit, mund të kontribuojë drejt një jetese autentike multikulturore. Rrjedhimisht, qëllimet konkrete të Strategjisë ndërlidhen me promovimin dhe zhvillimin e bashkëjetesës ndërkulturore në disa sfera:

* Krijimi i mundësive për zhvillim të komunikimit, bashkëpunimit dhe bashkëjetesës përmes njohjes së gjuhës dhe kulturës së Tjetrit;
* Zhvillimi i mirëkuptimit ndërkulturor dhe bashkëpunimit në sferën e arsimit;
* Zvogëlimi i largesës sociale dhe krijimi i mundësive për zhvillim të bashkëjetesës midis të rinjve;
* Përfshirja e drejtpërdrejtë e elitave politike në promovimin e mirëkuptimit ndërkulturor dhe krijimit të klimës së zvogëlimit të retorikës nacionaliste;
* Kontributi drejt krijimit të kulturës mediatike e cila e promovon bashkëjetesën ndëretnike, tolerancën dhe empatinë;
* Krijimi i kapaciteteve të autoriteteve lokale, sidomos të Komisionit për marrëdhënie midis bashkësive, për veprim në fushën e avancimit të bashkëjetesës ndëretnike në këtë komunë.

## 3.2 Qëllimet konkrete

Qëllimet konkrete të Strategjisë burojnë nga angazhimet e komunës së Strugës për avancimin e marrëdhënieve midis bashkësive etnike, të cilët kanë traditë të kultivimit të bashkëjetesës, tolerancës dhe respektit. Duke e pasur këtë parasysh, komuna e Strugës do të vazhdojë ta përkrah zhvillimin e mirëkuptimit ndërkulturor me qëllim të kontribuojë drejt zhvillimit të komunës në një bashkësi demokratike gjithëpërfshirëse.

Në këtë drejtim, Strategjia është përqendruar në **qëllimet konkrete** në vijim:

1. Promovim të komunikimit multikulturor përmesnjohjes me kulturën e bashkësive tjera, organizimit të përbashkët të ngjarjeve kulturore, dhe mësimit të gjuhëve të bashkësive tjera.
2. Përmirësim të komunikimit dhe bashkëpunimit multikulturor në arsim.
3. Krijim i mundësive për komunikim konstruktiv multikulturor midis të rinjve.
4. Bashkëpunim me partitë politike dhe përfshirje e tyre në përpjekjet lokale për përforcimin e multikulturalizmit.
5. Bashkëpunim me mediat i orientuar drejt promovimit dhe përforcimit të llojllojshmërisë kulturore.
6. Përforcim i kapacitetit të KMMB dhe rolit të tij në promovimin e multikulturalizmit në nivel lokal*.*

### Qëllimi konkret 1: Promovimi i komunikimit multikulturor përmes njohjes së kulturës së bashkësive tjera, organizimi i përbashkët i ngjarjeve kulturore dhe mësimi i gjuhëve të bashkësive tjera.

Një nga konkluzionet kyçe në hulumtimin e zbatuar nga ADI është se mosnjohja е gjuhës së Tjetrit paraqet barrierë të rëndësishme për zhvillimin e bashkëjetesës midis pjesëtarëve të bashkësive të ndryshme etnike. Mosnjohja e gjuhës së bashkësive tjera etnike e pamundëson komunikimin e përditshëm themelor dhe e përforcon largesën sociale.

Nënshkrimi i Marrëveshjes kornizë së Ohrit, qëllimi themelor i të cilës ishte avancimi i të drejtave të bashkësive etnike jo shumicë në shtet, nënkuptonte një sërë reformash me se përdorimi i gjuhëve të bashkësive jo shumicë u zyrtarizua dhe u garantua me ligj dhe Kushtetutë.

Sipas nenit 7 të Kushtetutës së Republikës së Maqedonisë, gjuhë zyrtare në territorin e shtetit është gjuha maqedonase dhe shkrimi i tij cirilik. Gjuha në të cilën flasin më së paku 20% e qytetarëve, po ashtu është gjuhë zyrtare. Në mënyrë plotësuese, në njësitë e vetëqeverisjes lokale në të cilën më së paku 20% e qytetarëve flasin në gjuhë të ndryshme nga gjuha maqedonase, po ashtu është gjuhë zyrtare në njësinë e vetëqeverisjes lokale.

Në komunën e Strugës gjuhë zyrtare janë gjuha maqedonase dhe gjuha shqipe.

Barriera gjuhësore krijon situatë në të cilën të rinjtë (dhe të rriturit) orientohen vetëm kah bashkëqytetarët e bashkësisë së tyre etnike, ndërsa mungesa e vullnetit për njohje të gjuhës së Tjetrit, interpretohet si gjest i refuzimit të ndërveprimit dhe bashkëpunimit.

Komuna e Strugës është e përkushtuar për thellimin e marrëdhënieve midis bashkësive etnike përmes përkrahjes së aktiviteteve për njohje më të mirë të kulturës dhe mësimit të gjuhës së bashkësive tjera etnike. Komuna obligohet të realizojë masa me të cilat do të lehtësohej komunikimi midis qytetarëve dhe do të krijoheshin baza të qëndrueshme për përmirësimin e marrëdhënieve ndëretnike.

Për realizimin e këtij qëllimi konkret do të realizohen aktivitetet në vijim:

* 1. Festivali Mbrëmjet strugane të poezisë i organizuar në mënyrë më kreative, me përkrahje më të madhe nga komuna dhe i orientuar në mënyrë aktive kah promovimi i llojllojshmërisë;
  2. Festivali Këngë Jeho i organizuar në mënyrë më kreative, me përkrahje më të madhe nga komuna dhe i orientuar në mënyrë aktive kah promovimi i llojllojshmërisë;
  3. Ngjarja Letnik e organizuar në mënyrë më kreative, me përkrahje më të madhe nga komuna dhe i orientuar në mënyrë aktive kah promovimi i llojllojshmërisë;
  4. Të gjithë ngjarjet kulturore në të cilat është e përfshirë komuna, në mënyrë aktive shfrytëzohen për promovimin e multikulturalizmit në nivel lokal;
  5. Burimet kulturore të cilat ekzistojnë në këtë komunë (p.sh. 3 bazilikat, muzeu shkencor-natyror, hamami Mustafa Çeleban, Shtëpia përkujtimore e Nikolla Koxhomanit, Muzeu në fshatin Livadhi, etj.) shfrytëzohen në mënyrë aktive për promovimin e turizmit kulturor i cili e respekton llojllojshmërinë kulturore;
  6. Në komunë janë organizuar kurse (në pajtim me mundësitë) për mësim të gjuhëve të bashkësive tjera për grupe të synuara të ndryshme (të rritur, të punësuar në administratën publike, etj.).

Komuna do të angazhohet për promovimin e trashëgimisë historike multikulturore si koncept i cili e pasqyron bashkësinë dhe bashkëjetesën midis kulturave të ndryshme përgjatë historisë shumë shekullore të komunës dhe qytetit të Strugës. Në këtë drejtim, Komuna do ta mbështet edhe rigjallërimin e sërishëm të festimeve tradicionale (siç është ngjarja Letnik) të cilat janë të përbashkëta për bashkësitë dhe paraqesin simbol të traditës shumëshekullore të bashkëjetesës. Komuna do të përpiqet të fus përmbajtje multikulturore dhe ta promovojë multikulturalizmin dhe përmes manifestimeve kulturore ekzistuese vendore dhe ndërkombëtare.

### Qëllimi konkret 2: Përmirësimi i komunikimit multikulturor dhe bashkëpunimi në arsim.

Në kuadër të arsimit fillor dhe të mesëm, nënshkrimi i Marrëveshjes kornizë të Ohrit dhe reformat që dolën nga ajo, nuk kontribuuan drejt krijimit të mjedisit të integruar arsimor për nxënësit e grupeve të ndryshme etnike. Përkundrazi, me idenë që të parandalohen incidentet midis nxënësve, është qasur kah praktika e mësimit në ndërrime të ndara ose objekte të ndara. Megjithatë, qasja e këtillë nuk e zgjodhi problemin me situatat konfliktuoze midis nxënësve dhe në mënyrë plotësuese kontribuoi drejt përforcimit të largesës sociale. Në këtë drejtim, në vitin 2008, MASh filloi me zhvillimin dhe zbatimin e konceptit të arsimit të integruar.

Në kuadër të arsimit fillor dhe të mesëm, në komunën e Strugës mësimi zhvillohet në gjuhën maqedonase, shqipe dhe turke. Edhe pse për nxënësit e bashkësive etnike jo shumicë, mësimi i gjuhës maqedonase është i obligueshëm, nxënësit maqedonas nuk kanë obligim për të mësuar gjuhën e ndonjërës nga bashkësitë më të vogla etnike. Iniciativa e MASh për vënien e obligimit për mësim të ndonjërës nga gjuhët e bashkësive jo shumicë për nxënësit maqedonas hasi në rezistencë të ashpër politike dhe nuk u realizua.

Shkollat fillore dhe të mesme në komunën e Strugës ishin të përfshirë në projektin e MASh për arsim të integruar. Ky projekt e zhvilloi integrimin ndëretnik përmes afrimit të nxënësve në kuadër të aktiviteteve mësimore dhe jashtë mësimore; krijimit të këshillave të përzier të nxënësve, si dhe përmes bashkëpunimit midis prindërve në kuadër të këshillave të prindërve. Analiza e gjendjes nga aspekti i bashkëjetesës ndëretnike në komunën e Strugës e veçoi arsimin si sferë në të cilën më së shumti realizohen aktivitetet për promovim të multikulturalizmit. Megjithatë, analiza tregoi që këto ngjarje janë sporadike dhe nuk kontribuojnë për tejkalimin thelbësor të largesës sociale midis nxënësve të grupeve të ndryshme etnike.

Komuna e Strugës, e udhëhequr nga qëllimi për përmirësimin e komunikimit multikulturor në suaza të sistemit arsimor, do të ndërmerr aktivitete me të cilat do të sigurojë mbështetje (financiare, organizative) për shkollat në këtë komunë, për realizimin e aktiviteteve të rregullta (arsimore, sportive, kulturore) me qëllim të krijimit të klimës së komunikimit dhe bashkëpunimit midis nxënësve të grupeve të ndryshme etnike. Rezultatet dhe aktivitetet e parashikuara të cilët duhet të kontribuojnë për realizimin e tyre burojnë nga analiza e mundësive të komunës dhe janë në pajtim me planet dhe programet mësimore, si dhe qëllimet afatshkurta dhe afatmesme të shkollave.

Realizimi i këtij qëllimi konkret është paraparë me realizimin e rezultateve në vijim:

* 1. Ekskursione të organizuara të përbashkëta për nxënës të bashkësive të ndryshme (në pajtim me programet e shkollave);
  2. Aktivitete të organizuara sportive për nxënës të bashkësive të ndryshme (në pajtim me programet e shkollave);
  3. Aktivitete të organizuara jashtë mësimore me pjesëmarrje të nxënësve të bashkësive të ndryshme etnike (në pajtim me programet e shkollave);
  4. Festime të organizuara të përbashkëta të maturës për nxënësit nga bashkësitë e ndryshme etnike (në pajtim me mundësitë);
  5. Nxitje dhe mbështetje për pjesëmarrje të shkollave në projekte të cilat e përforcojnë multikulturalizmit;
  6. Aktivitete të organizuara multikulturore për fëmijët e moshës parashkollore (në pajtim me programet e çerdheve për fëmijë).

Komuna do ti vazhdojë përpjekjet për zhvillim të dialogut ndëretnik midis të rinjve në kuadër të sistemit arsimor përmes përkrahjes së organizimit të aktiviteteve të cilat do ta ulin hendekun kulturor midis nxënësve me prejardhje të ndryshme etnike. Për këtë qëllim, Strategjia parasheh aktivitete të cilat janë të lidhura për interesat e të rinjve dhe mundësojnë komunikimin dhe shoqërimin e tyre në rrethana të njohura për to dhe të cilat burojnë nga aktivitetet e tyre në jetën e përditshme (hobi, ekskursione, sport). Në mënyrë plotësuese, Strategjia parasheh aktivitete me të cilat do të kontribuohet për njohje më të mirë të kulturës së Tjetrit, përmes festimit të përbashkët të festave dhe shënimit të përbashkët të ngjarjeve me rëndësi për bashkësitë etnike në komunën e Strugës. Komuna e Strugës do të bëjë përpjekje për mbështetje të shkollave në komunikimin me sektorin qytetar dhe pjesëmarrjen në projekte për zhvillim të multikulturalizmit në arsim.

### Qëllimi konkret 3: Krijimi i mundësive për komunikim konstruktiv multikulturor midis të rinjve.

Një nga konstatimet kyçe nga hulumtimi i zbatuar nga ADI është i lidhur me intensifikimin e veçimit dhe largesës sociale midis të rinjve, gjendje e cila u konstatua në të gjithë komunat të cilat merrnin pjesë në hulumtim. Kjo e dhënë është brengosëse nëse merren parasysh pasojat afatgjate për bashkëjetesën ndëretnike. Gjeneratat të cilat gjatë pesëmbëdhjetë viteve pas nënshkrimit të Marrëveshjes kornizë të Ohrit u rritën dhe socializuan në sisteme arsimore paralele, me kontakte të ndërsjella minimale, me idetë për të Tjetrin i cili nuk ka interesim për bashkëjetesë, sot janë duke u bërë faktorë aktiv të cilët e riprodhojnë këtë matricë të bashkëjetesës së ndarë.

Komuna e Strugës, në kontekstin e zhvillimit të marrëdhënieve të qëndrueshme ndëretnike, do ti përkushtojë vëmendje të veçantë mbështetjes së bashkëjetesës ndëretnike midis të rinjve në komunë. Krahas aktiviteteve në kuadër të shkollave lokale, Komuna do të përkrah organizimin e aktiviteteve të përshtatura me moshën dhe interesat e të rinjve, me qëllim të rritjes cilësore dhe sasiore të ngjarjeve në të cilat personat e rinj mund të shoqërohen dhe të njoftohen mes vete. Në mënyrë plotësuese, aktivitetet e parapara krijojnë kushte në të cilat të rinjtë mund të krijojnë lidhje në bazë të interesimeve tyre të veçanta dhe më lehtë ti tejkalojnë barrierat kulturore.

Të rinjtë paraqesin kategori të posaçme, nevojat e të cilës janë subjekt i ndërhyrjeve të veçanta. Me qëllim të afrimit të personave të rinj tek procesi i vendimmarrjes, por edhe tërespektimit të nevojave të tyre, komuna e Strugës do të formojë Komision për të rinj i cili do të funksionojë në bashkëpunim me Këshillin e komunës. Detyra themelore e Komisionit do të jetë të paraqet një urë midis të rinjve dhe autoriteteve komunale, si dhe të iniciojë dhe realizojë projekte të lidhura me ndërtimin e bashkëjetesës midis të rinjve të bashkësive të ndryshme etnike.

Përmbushja e këtij qëllimi konkret është paraparë me realizimin e rezultateve në vijim:

* 1. Së paku një (1) aksion i organizuar punues lokal në vit dhe i realizuar bashkërisht nga të rinjtë e bashkësive të ndryshme etnike;
  2. Së paku një (1) turnir sportiv i organizuar në vit me pjesëmarrje të ekipeve sportive multikulturore;
  3. Festival multikulturor rinor (muzikë, etj.) i organizuar një herë në vit;
  4. Komision për të rinj i themeluar dhe i mbështetur, i cili promovon masa dhe aktivitete për përforcimin e komunikimit midis të rinjve në nivel lokal;
  5. Një (1) kamp i organizuar veror multikulturor rinor në vit.

Komuna e Strugës do të vazhdojë ta përkrah zhvillimin e dialogut ndëretnik midis të rinjve përmes krijimit të hapësirës ku të rinjtë në mënyrë të ndarë do të mund ti zhvillojnë interesat e përbashkëta dhe ti tejkalojnë barrierat kulturore. Për këtë qëllim, nga buxheti komunal do të ndahen mjete për organizimin e ngjarjeve nga sferat e aktivizmit qytetar, sportit, artit dhe kulturës. Në suaza të këtyre aktiviteteve, të rinjtë do të nxiten të prezantojnë vepra të frymëzuara nga realiteti multikulturor dhe bashkëjetesa ndëretnike. Të rinjtë nga komuna do të ftohen në mënyrë të drejtpërdrejtë të marrin pjesë në sajimin dhe organizimin e këtyre aktiviteteve. Duke e pas parasysh rëndësinë e ekspertizës së sektorit qytetar nga sfera e multikulturalizmit, komuna do të bëjë përpjekje ta përfshijë atë në planifikimin e këtyre aktiviteteve. Aktivitetet e parapara me Strategjinë bazohen në qasjen gjithëpërfshirëse, në të cilën qytetarët, të rinjtë, sektori qytetar por edhe biznesi lokal do të ftohen të marrin pjesë.

### Qëllimi konkret 4: Bashkëpunimi me partitë politike dhe përfshirja e tyre në përpjekjet lokale për përforcim të multikulturalizmit.

Partitë politike në praktikën e deritanishme paraqesin faktor i cili e ka përforcuar centrizmin etnik dhe largesën ndëretnike. Në kuadër të hulumtimit në terren të zbatuar nga ADI, u tregua se për pjesën më të madhe të pjesëmarrësve, partitë politike paraqesin faktor kryesor për thellimin e armiqësive ndëretnike dhe barrierë të fuqishme për zhvillimin e bashkëjetesës ndëretnike.

Pas nënshkrimit të Marrëveshjes kornizë të Ohrit, partitë politike (të ndara sipas çelësit etnik) u kthyen drejt mobilizimit të votuesve duke iu referuar interesave të bashkësisë së vete etnike, njëkohësisht duke i akuzuar partitë e bllokut tjetër etnik për ndikimi çintegruese. Në mënyrë plotësuese, nevojitet të theksohet që partitë politike në masë të konsiderueshme ishin të përjashtuara nga përpjekjet dhe iniciativat dhjetëvjeçare për zhvillim të bashkëjetesës ndëretnike. Duke e pas parasysh rëndësinë e retorikës partiake ndaj përforcimit të largesës sociale midis qytetarëve të bashkësive të ndryshme etnike, qëllimi i katërt i Strategjisë është transformimi i ndikimit të partive politike nga njëfaktor i cili e nxit largesën ndëretnike, në njëfaktor për përkrahje dhe integrim të bashkëjetesës midis bashkësive etnike në nivel lokal.

Përmbushja e këtij qëllimi konkret është paraparë me realizimin e rezultateve në vijim:

* 1. Memorandum i nënshkruar me degët lokale të partive politike për bashkëpunim në përforcimin e marrëdhënieve multikulturore;
  2. Më së paku dy (2) takime të organizuara në vit me rinite e degëve lokale të partive politike, me temë promovimi i multikulturalizmit;
  3. Më së paku një (1) trajnim i organizuar në vit me temë multikulturalizmi për rinite e degëve lokale të partive politike.

Komuna e Strugës do të bëjë përpjekje për krijimin e kushteve për përfshirjen aktive të partive politike në zhvillimin e bashkëjetesës ndëretnike në nivel lokal. Kjo nënkupton bashkëpunim dhe koordinim të vazhdueshëm me subjektet politike në komunë, si dhe përfshirje të partive politike në aktivitetet e komunës për zhvillimin e bashkëjetesës ndëretnike. Duke e pas parasysh ndikimin e forumeve rinore të partive në formësimin e qëndrimeve tek popullata e re, por edhe me qëllim të sensibilizimit të anëtarëve të këtyre organeve për rëndësinë që ka bashkëjetesa ndëretnike për zhvillimin e përgjithshëm të shoqërisë, Komuna, në bashkëpunim me sektorin qytetar, do të organizojë më së paku një trajnim në nivel vjetor, lidhur me rëndësinë dhe zhvillimin e multikulturalizmit. Me këtë pritet të kontribuohet drejt vendosjes së multikulturalizmit si koncept në programet e partive, minimizimit të retorikës nacionaliste, si dhe ftesën për përgjegjshmëri të subjekteve politike në pikëpamje të realitetit multikulturor të shoqërisë së Maqedonisë.

### Qëllimi konkret 5: Bashkëpunimi me mediat i orientuar kah përforcimi i diversitetit kulturor.

Mediat paraqesin faktor të rëndësishëm për promovimin e marrëdhënieve të mira ndëretnike. Krahas faktit që mediat paraqesin mjet për transmetim të informatave, qëndrimeve dhe porosive të subjekteve tjera shoqërore, përmes emetimit të një botëkuptimi të caktuar, vetë paraqesin faktor i cili mund të kontribuojë ose të rrënojë bashkëjetesën ndëretnike. Në hulumtimin e zbatuar nga ADI, mediat shpeshherë janë theksuar si faktor i cili e dobëson, në vend që ta përforcojë kohezionin ndëretnik. Sensualizmi mediatik, si dhe përkushtimi dhe përkrahja e hapur e retorikës nacionaliste të subjekteve të caktuara politike, i bëjnë mediat një burim me ndikim për narrativë të cilët nuk kontribuojnë për përafrimin e bashkësive etnike.

Kjo situatë në masë të caktuar është rezultat i marrëdhënies klienteliste të shtëpive të caktuara mediatike ndaj qendrave të caktuara të fuqisë, por nga ana tjetër edhe i sensibilizimit të pamjaftueshëm të punonjësve mediatik për trajtimin e çështjeve të cilat kanë të bëjnë me realitetin multikulturor dhe multikulturalizmin në përgjithësi. Duhet theksuar që mediat paraqesin partner të rëndësishëm për suksesin dhe ndikimin ndaj iniciativave për thellim të bashkëjetesës ndëretnike. Në përputhje me gjendjet e konstatuara, Strategjia parasheh aktivitete të cilat janë të orientuara kah thellimi i bashkëpunimit midis mediave dhe autoriteteve lokale, organeve lokale për zhvillimin e marrëdhënieve midis bashkësive etnike dhe sektorit qytetar.

Përmbushja e këtij qëllimi konkret është paraparë me realizimin e rezultateve në vijim:

* 1. Bashkëpunimi i vendosur midis KMMB dhe mediave elektronike lokale - KMMB i shfrytëzon mediumet për komunikim me opinionin publik;
  2. Në mediat lokale më së paku një herë në muaj emetohen programe të cilat kanë për qëllim ta përforcojnë multikulturalizmin;
  3. Së paku tre (3) trajnime të organizuara për mediat lokale, për raportim në tema që ndërlidhen me multikulturalizmin dhe marrëdhëniet ndëretnike;
  4. Komuna në mënyrë aktive i përdor mediat sociale për përkrahje dhe promovim të aktiviteteve me karakter shumetnik, dhe në përgjithësi për përforcimin e diversitetit.

Mungesa e dukshmërisë dhe njohjes së KMMB-së si trup me mandat për promovimin dhe mbrojtjen e interesave të bashkësive etnike jo shumicë, pjesërisht është rezultat i pothuajse bashkëpunimit jo ekzistues midis KMMB dhe mediave lokale. Rrjedhimisht, komuna e Strugës do të bëjë përpjekje ta promovojë bashkëpunimin midis këtyre dy subjekteve, duke siguruar mbulim të gjerë mediatik të aktiviteteve të KMMB në kuadër të mediave lokale: prezantim të iniciativave/projekteve të reja, njoftimeve për publikun, promovim të aktiviteteve të KMMB dhe të ngjashme. Përmes këtij bashkëpunimi do të tentohet të sigurohet hapësirë më e madhe për emetimin e programeve dhe përmbajtjeve të dedikuara për thellimin e bashkëjetesës ndëretnike në këtë komunë.

Nga ana tjetër, komuna e Strugës, në bashkëpunim me sektorin qytetar, do të bëjë përpjekje për zhvillimin e kapaciteteve të mediave lokale për raportim në tema që lidhen me multikulturalizmin, si dhe tema të cilat janë me rëndësi për marrëdhëniet e mira ndëretnike në komunë. Për këtë qëllim, Komuna do të mbështet organizimin e më së paku tre (3) trajnimeve për punonjësit mediatik. Në organizmin dhe zbatimin e trajnimeve, Komuna do të mbështetet në bashkëpunimin dhe ekspertizën e sektorit qytetar lokal.

Në drejtim të afrimit të aktiviteteve të saj deri te qytetarët, komuna e Strugës do ta përforcojë angazhimin e saj për shpërndarje të informatave në kohë për qytetarët, përmes mediave lokale, ueb faqes së Komunës, si dhe mediave sociale. Në këtë drejtim, aktivitetet e dedikuara për promovim të multikulturalizmit në nivel lokal do të promovohen përmes të gjithë kanaleve mediatike në dispozicion.

### Qëllimi konkret 6: Përforcimi i kapacitetit të KMMB dhe i rolit të tij në promovimin e multikulturalizmit në nivel lokal.

Komisionet për marrëdhënie midis bashkësive (KMMB) u themeluan me Ligjin për vetëqeverisje lokale të vitit 2002. Si trup misioni themelor i të cilit është ti përfaqësojë dhe mbrojë interesat e bashkësive etnike jo shumicë në proceset e vendimmarrjes në nivel lokal, KMMB-të u themeluan në 20 komuna anembanë Maqedonisë. Megjithatë, analizat tregojnë që KMMB-të akoma paraqesin potencial pamjaftueshëm të shfrytëzuar në fushën e përmirësimit të bashkëjetesës ndëretnike. Korniza e gjerë ligjore, saktësimi i pamjaftueshëm i parimeve të funksionimit dhe qëndrueshmërisë së KMMB-ve, si dhe varësia e fuqishme nga mjetet komunale, kapacitetet e dobëta të anëtarëve në pikëpamje të trajtimit të temave të ndërlidhura me multikulturalizmin, nuk kontribuuan për krijimin e KMMB-ve funksionale.

Raporti nga hulumtimi i zbatuar nga ADI thekson që KMMB-të ballafaqohen me më tepër probleme në funksionimin e tyre: konflikt të interesave (anëtarë të Këshillit të komunës janë edhe anëtarë të KMMB); mungesë motivacioni tek anëtarët; mungesë e mjeteve financiare për realizimin e planeve operative vjetore; njohje e dobët e KMMB në mesin e popullatës lokale; mungesë e mbështetjes administrative nga ana e komunës; mosrespektim i obligimit ligjor që të merren parasysh mendimet dhe rekomandimet e KMMB gjatë sjelljes së vendimeve për çështje të cilat i prekin bashkësitë etnike në komunë.

Duke e marrë parasysh këtëgjendje, komuna e Strugës do të tentojë ti përforcojë kapacitetet e KMMB të Strugës përmes inicimit të aktiviteteve për mbështetje të aktiviteteve të rregullta të KMMB, zhvillimit të bashkëpunimit midis KMMB dhe sektorit qytetar, zhvillimit të kapaciteteve në pikëpamje të veprimit për çështje që kanë të bëjnë me realitetin multikulturor në këtë komunë, si dhe promovimin e aktiviteteve të KMMB dhe rritjen e dukshmërisë së tij në mesin e qytetarëve të komunës.

Përmbushja e këtij qëllimi konkret është paraparë me realizimin e rezultateve në vijim:

* 1. Më së paku një (1) trajnim i organizuar në nivel vjetor për përforcimin e diversitetit për anëtarët e KMMB;
  2. Vizita të organizuara punuese/studimore për anëtarët e KMMB;
  3. Administrata komunale është e kyçur në mënyrë aktive në organizimin e takimeve të rregullta të KMMB;
  4. Këshilli i komunës kërkon mendime dhe qëndrime nga KMMB për çështje që janë nën mandatin e tij;
  5. Më së paku një forum i organizuar nga ana e KMMB me faktorët relevantë lokal në nivel vjetor;
  6. KMMB dhe puna e tij janë të promovuar në mënyrë aktive tek faktorët relevantë dhe opinioni publik lokal.

Komuna e Strugës në mënyrë aktive do të përfshihet në përforcimin e kapaciteteve të KMMB të Strugës, duke siguruar mbështetje financiare, në ekspertë dhe organizim. Në mënyrë plotësuese, Komuna do ti ndjek rekomandimet dhe do ti shqyrtojë propozimet nga KMMB gjatë marrjes së vendimeve me rëndësi për bashkësitë etnike në këtë komunë. Komuna do ta mbështet KMMB për thellimin e bashkëpunimit me sektorin qytetar, në drejtim të inicimit dhe zbatimit të iniciativave për përmirësimin e mirëkuptimit ndëretnik. Së fundmi, në pajtim me mundësitë, komuna e Strugës do të përpiqet ti përforcojë kapacitetet e anëtarëve të KMMB të Strugës, si dhe administratës komunale, përmes mbështetjes së trajnimeve dhe stërvitjeve të anëtarëve në sferën e multikulturalizmit.

# Metodologjia

Strategjia, si edhe prioritetet kyçe brenda saj, janë bazuar në pjesëmarrjen e gjerë të më tepër palëve të interesuara: autoriteteve lokale, sektorit qytetar, sektorit të biznesit, sektorit të arsimit. Procesi i hartimit të Strategjisë u zhvillua në disa faza, në periudhën qershor - dhjetor 2016.

Në fazën e parë u realizua analiza e gjendjes momentale të lidhur me bashkëjetesën ndëretnike në komunën e Strugës. Analiza ishte e bazuar në analizim të dokumenteve (akte ligjore dhe nënligjore, plane strategjike, vendime, e të tjera) dhe intervistë të përfaqësuesve nga më tepër sfera të jetës shoqërore në komunë: përfaqësues të pushtetit lokal, sektorit qytetar, sektorit të biznesit dhe sektorit të arsimit. Qëllimi i hulumtimit ishte përcaktimi i gjendjes ekzistuese, aktiviteteve dhe iniciativave të cilat ndërmerren për zhvillimin e marrëdhënieve ndëretnike në këtë komunë. Gjetjet e fituara u përmblodhën në një raport preliminar i cili u prezantua në një debat publik, i cili në komunën e Strugës u mbajt më 14.10.2016. Konkluzionet dhe rekomandimet nga debati u inkorporuan në raportin përfundimtar të hulumtimit. Me hartimin e raportit përfundimtar u rrumbullakua faza e parë e përgatitjes së Strategjisë.

Faza e dytë e përgatitjes së Strategjisë përbëhej prej organizimit të një punëtorie me përfaqësuesit e pushtetit lokal, Komisionit për marrëdhënie midis bashkësive, sistemit arsimor, sektorit qytetar, sektorit lokal të biznesit dhe me faktorë tjerë relevantë. Në punëtori u diskutua për sfidat e jetesës shumetnike në këtë komunë, përvojat dhe praktikat e deritanishme pozitive, si dhe për sferat për të cilat nevojitet ndërhyrje dhe të cilat paraqesin faktor vështirësues për zhvillimin e bashkëjetesës shumetnike në nivel lokal.

Dokumenti strategjik u hartua në periudhën nëntor - dhjetor të vitit 2016. Në të janë inkorporuar konkluzionet kryesore të dala nga analiza, si dhe konstatimet dhe rekomandimet nga diskutimet dhe punëtoria ndërmjet faktorëve relevantë. Qasja e përzgjedhur nga njëra anëmundësoi perspektivë objektive ndaj problemeve të bashkëjetesës ndëretnike në komunë, por njëkohësisht dha mundësi për përfshirje të drejtpërdrejtë të qytetarëve në avancimin e mirëkuptimit ndërkulturor midis bashkësive të ndryshme etnike.

# Korniza kohore

Korniza kohore për zbatimin e Strategjisë është(4) vite, në periudhën2017-2021*.* Plani për veprim*,* si pjesë përbërëse e Strategjisë*,* përcakton kornizë të saktë kohorepër realizimin e aktiviteteve të parapara.

# Zbatimi, ndjekja dhe rishikimi i Strategjisë

Komuna e Strugës, në bashkëpunim me sektorin qytetar*,* do ta ndjek procesin e zbatimit të Strategjisë*,* efektivitetin në zbatim*,* vlerësimin e përparimit në zbatim*,* si dhe nevojat e mundshme për përshtatje të kushteve lokale*.* Për ndjekje të përparimit në zbatimin e Strategjisë*,* Komuna do të hartojë një Plan të posaçëm për mbikëqyrje.

Komuna e Strugës ka rol primar që të kryejë vlerësim periodik për përparimin në zbatimin e Strategjisë*, t*ë cilin do ta dorëzojë deri te Këshilli i komunës *n*ë formë të Raportit mbikëqyrës.

Pas përfundimit të vitit të dytë nga zbatimi i Strategjisë, do të përpilohet Raport për progres, i cili do të përmbajë analizë dhe vlerësim të zbatimit dyvjeçar dherealizimit të angazhimeve strategjike. Vlerësimi do të formulohet në bashkëpunim me përfaqësues të sektorit qytetar, organet e vetëqeverisjes lokale, KMMB, sektorit të arsimit*,* sektorit të biznesit dhe faktorë tjerë relevantë. Vlerësimi do të formulohet në bazë të shkallës së arritjes së treguesve të vendosur, realizimit të aktiviteteve në kornizën e paraparë kohore, rolit të faktorëve të ndryshëm relevant në realizimin e aktiviteteve të parashikuara, si dhe ndryshimet dhe përshtatjeteventuale tëStrategjisë dhe Planit për veprim.

Aktivitetet e hollësishme të planifikuara*, s*ë bashku me kornizën kohore për realizimin e tyre, treguesit për matjen e përparimit në zbatimin e tyre, Bartësit e aktiviteteve, si dhe burimet kryesore të financimit janë arsyetuar në**Planin për veprim**, si pjesë përbërëse e Strategjisë.

# Plani për veprim

## Sfera 1. Kultura dhe gjuha

Qëllimi konkret 1: Promovimi i komunikimit multikulturor përmes njohjes së kulturës së bashkësive tjera, organizimi i përbashkët i ngjarjeve kulturore dhe mësimi i gjuhëve të bashkësive tjera.

|  |  |  |  |  |  |
| --- | --- | --- | --- | --- | --- |
| **Rezultatet e pritura** | **Aktivitetet** | **Bartësi** | **Korniza kohore** | **Treguesit** | **Mjetet financiare** |
| Р1.1 Festivali Mbrëmjet strugane të poezisë i organizuar në mënyrë më kreative, me përkrahje më të madhe nga komuna, dhe i orientuar në mënyrë aktive drejt promovimit të diversitetit.  Р1.1.1 Vendosja e ngjarjes së posaçme në suaza të Festivalit për promovimin e autorëve të rinj të cilët krijojnë në gjuhën e tyre amtare  Р1.2 Festivali Këngë Jeho i organizuar në mënyrë më kreative, me mbështetje më të madhe të komunës, dhe i orientuar në mënyrë aktive drejt promovimit të diversitetit.  Р1.2.1 Vendosja e një segmenti në kuadër të Festivalit për prezantim të kulturave të bashkësive të ndryshme etnike nga komuna e Strugës.  Р1.3 Ngjarja Letnik e organizuar në mënyrë më kreative, me mbështetje më të madhe nga komuna dhe e orientuar drejt promovimit të diversitetit.  Р1.3.1 Organizimi i shënimit të përbashkët të ngjarjes Letnik me prezantim të traditave të secilës bashkësi për këtë ngjarje.  Р1.4 Të gjithë ngjarjet kulturore në të cilat është përfshirë komuna shfrytëzohen në mënyrë aktive për promovimin e multikulturalizmit në nivel lokal.  Р1.5 Burimet kulturore të cilat ekzistojnë në komunë (p.sh. 3 bazilikat, muzeut shkencor-natyror, hamami Mustafa Çeleban, Shtëpia përkujtimore Vangel Koxhoman, Muzeu në fshatin Livadhi, etj.) në mënyrë aktive shfrytëzohen për promovimin e turizmit kulturor i cili e respekton diversitetin kulturor.  Р1.6 Në komunë janë organizuar kurse (në pajtim me mundësitë) për mësimin e gjuhëve të bashkësive tjera për grupe të synuara të ndryshme (të rritur, të punësuar në administratën publike, etj.).  Р1.6.1 Kurs i rregullt i gjuhës shqipe (2 herë në javë) i vendosur deri në fund të vitit të parë të zbatimit të strategjisë.  Р1.6.2 Kurs i rregullt i gjuhës turke (2 herë në javë) i vendosur deri në fund të vitit të parë të zbatimit të strategjisë. | * + - 1. Aktivitetet organizative       2. Aktivitetet promovuese   1.2.1.1 Aktivitetet organizative  1.2.1.2 Aktivitetet promovuese  1.3.1.1 Aktivitetet organizative  1.3.1.2 Aktivitetet promovuese  1.4.1.1 Analiza e potencialeve për promovim të multikulturalizmit në ngjarjet kulturore në nivel lokal;  1.4.1.2 Aktivitetet organizative;  1.4.1.3 Aktivitetet promovuese  1.5.1.1 Dizajnimi i fushatës për promovim të turizmit kulturor me theks në të kaluarën dhe realitetin multikulturor në komunë.  1.5.1.2 Aktivitetet promovuese  1.6.1.1 Zgjedhja e modelit për ofrim të shërbimit (publik, privat)  1.6.1.2 Zgjedhja e planit dhe programit mësimor  1.6.1.3 Aktivitetet organizative  1.6.1.4 Aktivitetet promovuese  1.6.2.1 Zgjedhja e modelit për ofrim të shërbimit (publik, privat)  1.6.2.2 Zgjedhja e planit dhe programit mësimor  1.6.2.3 Aktivitetet organizative  1.6.2.4 Aktivitetet promovuese | Komuna e Strugës  Komuna e Strugës  Komuna e Strugës  Komuna e Strugës  Komuna e Strugës  Komuna e Strugës, organizues të kurseve  Komuna e Strugës, organizues të kurseve | 2017-2021  2017-2021  2017-2021  2017-2021  2017-2021  2017-2021  2017-2021 | Numri i ngjarjeve të organizuara; numri i pjesëmarrësve  Numri i ngjarjeve të organizuara; numri i pjesëmarrësve  Numri i ngjarjeve të organizuara; numri i pjesëmarrësve  Numri i ngjarjeve të organizuara; numri i pjesëmarrësve  Numri i prodhimeve prmovuese (video, banderola dhe të ngjashme); numri i vizitave  Numri i grupeve të formuara për mësim të gjuhës shqipe; numri i vizitorëve  Numri i grupeve të formuara për mësim të gjuhës turke; numri i vizitorëve | Komuna e Strugës, donatorë  Komuna e Strugës, donatorë  Komuna e Strugës, donatorë  Komuna e Strugës, donatorë  Komuna e Strugës, donatorë  Komuna e Strugës, donatorë  Komuna e Strugës, donatorë |

## Sfera 2. Arsimi dhe edukimi parashkollor.

Qëllimi konkret 2: Përmirësimi i komunikimit dhe bashkëpunimit multikulturor në arsim.

|  |  |  |  |  |  |
| --- | --- | --- | --- | --- | --- |
| **Rezultatet e pritura** | **Aktivitetet** | **Bartësi** | **Korniza kohore** | **Treguesit** | **Mjetet financiare** |
| Р2.1 Ekskursione të organizuara të përbashkëta për nxënësit nga bashkësitë e ndryshme etnike (në pajtim me programet e shkollave).  Р2.2 Aktivitete të organizuara sportive për nxënësit nga bashkësitë e ndryshme (në pajtim me programet e shkollave).  Р2.2.1 Këshill i formuar organizativ shumetnik i obliguar për aktivitetet e përbashkëta sportive.  Р2.3 Aktivitete të organizuara jashtë mësimore me pjesëmarrje të nxënësve nga bashkësitë e ndryshme (në pajtim me programet e shkollave).  Р2.3.1 Këshill organizativ i formuar shumetnik i obliguar për analizë të nevojave dhe mundësive si dhe për organizimin e aktiviteteve të përbashkëta jashtë mësimore.  Р2.4 Festime të organizuara të përbashkëta të maturës për nxënësit e bashkësive të ndryshme etnike (në pajtim me mundësitë).  Р2.5 Nxitje dhe mbështetje për pjesëmarrje të shkollave në projekte të cilat e përforcojnë multikulturalizmin.  Р2.5.1 Mjete të ndara nga Komuna për realizimin e projekteve të cilat e përforcojnë multikulturalizmin.  Р2.6 Aktivitet i organizuar multikulturor për fëmijët e moshës parashkollore (në pajtim me programet e çerdheve për fëmijë)  Р2.6.1 Këshill i formuar organizativ shumetnik i obliguar për analizë të nevojave dhe mundësive, si dhe i organizimit të aktiviteteve multikulturore. | 2.1.1.1 Aktivitetet përgatitore  2.1.1.2 Aktivitetet organizative  2.2.1.1 Zgjedhja e anëtarëve  2.2.1.2 Program dhe plan i ideuar për turnirët dhe kritere për përzgjedhjen e ekipeve  2.3.1.1 Zgjedhja e anëtarëve  2.3.1.2 Program dhe plan i ideuar për aktivitetet jashtë mësimore  2.3.1.2 Aktivitetet organizative  2.4.1.1 Aktivitetet përgatitore  2.4.1.2 Aktivitetet organizative  2.5.1.1 Formimi i programit për financim të projekteve të cilët e përforcojnë multikulturalizmin.  2.5.1.2 Formimi i komisionit për shqyrtimin e aplikimeve  2.5.1.3 Shpallja e thirrjes për dorëzimin e aplikimeve  2.5.1.4 Përzgjedhja e projekteve dhe dhënia e mjeteve  2.6.1.1 Zgjedhja e anëtarëve  2.6.1.2 Program dhe plan i ideuar për aktivitetet multikulturore  2.6.1.3 Aktivitetet organizative | Komuna e Strugës, institucionet arsimore  Komuna e Strugës, institucionet arsimore  Komuna e Strugës, institucionet arsimore  Komuna e Strugës, institucionet arsimore  Komuna e Strugës, institucionet arsimore, sektori qytetar  Komuna e Strugës, institucionet parashkollore | 2017-2021  2017-2021  2017-2021  2017-2021  2017-2021  2017-2021 | Numri i ekskursioneve të organizuara, numri i nxënësve  Numri i ngjarjeve të organizuara Ngjarjet  Numri i aktiviteteve të organizuara, numri i nxënësve të përfshirë  Numri i manifestimeve të organizuara  Numri i shpalljeve të publikuara, numri i projekteve të financuara, numri i projekteve të realizuara  Numri i aktiviteteve të organizuara, numri i fëmijëve të përfshirë në institucionet parashkollore | Komuna e Strugës, institucione arsimore, donatorë  Komuna e Strugës, institucione arsimore, donatorë  Komuna e Strugës, institucione arsimore, donatorë  Komuna e Strugës, institucionet arsimore  Komuna e Strugës, donatorë  Komuna e Strugës, institucionet parashkollore , donatorë |

## Sfera 3. Të rinjtë

Qëllimi konkret 3: Krijimi i mundësive për komunikim konstruktiv multikulturor midis të rinjve.

|  |  |  |  |  |  |
| --- | --- | --- | --- | --- | --- |
| **Rezultatet e pritura** | **Aktivitetet** | **Bartësi** | **Korniza kohore** | **Treguesit** | **Mjetet financiare** |
| Р3.1 Më së paku 1 aksion punues lokal i organizuar në vit dhe i zbatuar bashkërisht nga personat e rinj të bashkësive të ndryshme etnike.  Р3.2 Më së paku 1 turnir sportiv i organizuar në vit me pjesëmarrje të ekipeve sportive multikulturore.  Р3.3 Festivali rinor multikulturor (muzikë, etj.) i organizuar një herë në vit.  Р3.3.1 Këshill i formuar organizativ shumetnik i festivalit.  Р3.3.2 Janë realizuar përgatitjet për festivalin muzikor.  Р3.4 Komisioni i themeluar dhe i mbështetur për të rinj, i cili promovon masa dhe aktivitete për përforcimin e komunikimit multikulturor midis të rinjve në nivel lokal.  Р3.5 Është organizuar një kamp rinor multikulturor veror në vit. | 3.1.1.1 Aktivitetet organizative  3.1.1.2 Aktivitetet promovuese  3.2.1.1 Aktivitetet përgatitore  3.2.1.2 Aktivitetet organizative  3.3.1.1 Zgjedhja e anëtarëve  3.3.1.2 Formulimi i programit  3.3.2.1 Zgjedhja e realizuesve  3.3.2.2 Aktivitetet organizative  3.3.2.3 Aktivitetet promovuese  3.4.1.1 Zgjedhja e anëtarëve të Komisionit  3.4.1.2 Përcaktimi i rregullores për punë  3.4.1.3 Përcaktimi i programit për realizimin e aktiviteteve  3.4.1.4 Organizimi i aktiviteteve  3.5.1.1 Zgjedhja e anëtarëve të Këshillit organizativ  3.5.1.2 Aktivitetet organizative  3.5.1.3 Aktivitetet promovuese | Komuna e Strugës, sektori qytetar, institucionet arsimore  Komuna e Strugës, institucionet arsimore  Komuna e Strugës, Këshilli organizativ i festivalit  Komuna e Strugës, Komisioni për të rinj  Komuna e Strugës, Komisioni për të rinj, sektori qytetar | 2017-2021  2017-2021  2017-2021  2017-2021  2017-2021 | Numri i debateve të organizuara, numri i pjesëmarrësve  Numri i ngjarjeve të organizuara, numri i pjesëmarrësve  Numri i ngjarjeve të organizuara, numri i pjesëmarrësve  Aktet e miratuara për punë, Aktivitetet e realizuara, numri i takimeve, numri i vendimeve  Numri i kampeve rinore të organizuara, numri i pjesëmarrësve | Komuna e Strugës, donatorë  Komuna e Strugës, institucione arsimore, donatorë  Komuna e Strugës, donatorë  Komuna e Strugës  Komuna e Strugës, donatorë |

## Sfera 4. Bashkëpunimi me aktorët politik

Qëllimi konkret 4: Bashkëpunimi me partitë politike dhe përfshirja e tyre në përpjekjet lokale për përforcimin e multikulturalizmit.

|  |  |  |  |  |  |
| --- | --- | --- | --- | --- | --- |
| **Rezultatet e pritura** | **Aktivitetet** | **Bartësi** | **Korniza kohore** | **Treguesit** | **Mjetet financiare** |
| Р4.1 Memorandum i nënshkruar me degët lokale të partive politike për bashkëpunim në përforcimin e marrëdhënieve multikulturore.  Р4.2 Të organizuara së paku 2 takime në vit me forumet rinore të degëve lokale të partive politike, me temë promovimi i multikulturalizmit.  Р4.3 Së paku 1 trajnim i organizuar në vit me temë multikulturalizmi për forumet rinore e degëve lokale të partive politike. | 4.1.1.1 Mbajtja e takimeve këshilluese  4.1.1.2 Nënshkrimi i memorandumeve për bashkëpunim  4.2.1.1 Mbajtja e takimeve me rinite e degëve lokale të partive politike  4.3.1.1 Aktivitetet organizative | Komuna e Strugës  Komuna e Strugës  Komuna e Strugës, sektori qytetar | 2017-2021  2017-2021  2017-2021 | Numri i takimeve të mbajtura, numri i memorandumeve për bashkëpunim të nënshkruara  Numri i takimeve të mbajtura  Numri i trajnimeve të mbajtura, numri i pjesëmarrësve | Komuna e Strugës  Komuna e Strugës  Komuna e Strugës, donatorë |

## Sfera 5. Mediat

Qëllimi konkret 5: Bashkëpunimi me mediat i orientuar kah promovimi dhe përforcimi i diversitetit kulturor.

|  |  |  |  |  |  |
| --- | --- | --- | --- | --- | --- |
| **Rezultatet e pritura** | **Aktivitetet** | **Bartësi** | **Korniza kohore** | **Treguesit** | **Mjetet financiare** |
| Р5.1 Bashkëpunimi i vendosur midis KMMB dhe mediave lokale elektronike- KMMB i shfrytëzon mediat për komunikim me opinionin publik.  Р5.2 Në mediat lokale më së paku njëherë në muaj emetohen programe që kanë përqëllim përforcimin e multikulturalizmit.  Р5.3 Më së paku 3 trajnime të organizuara për raportim në tema që kanë të bëjnë me multikulturalizmin dhe marrëdhëniet ndëretnike, për mediat lokale.  Р5.4 Komuna në mënyrë aktive i shfrytëzon mediat sociale për mbështetje dhe promovim të aktiviteteve me karakter multikulturor, dhe në përgjithësi për përforcimin e diversitetit. | 5.1.1.1 Mbajtja e takimeve këshilluese  5.2.1.1 Hartimi i përmbajtjeve për zhvillimin e multikulturalizmit  5.3.1.1 Aktivitetet organizative  5.3.1.2 Aktivitetet promovuese  5.4.1.1 Publikimi i rregullt i përmbajtjeve për promovimin e aktiviteteve me karakter shumetnik | Komuna e Strugës, KMMB i Strugës  Komuna e Strugës, sektori qytetar, mediat lokale  Komuna e Strugës, sektori qytetar  Komuna e Strugës, mediat lokale | 2017-2021  2017-2021  2017-2021  2017-2021 | Numri i takimeve të mbajtura, numri i përmbajtjeve të emetuara informative për KMMB  Numri i përmbajtjeve të emetuara  Numri i trajnimeve të organizuara, numri i pjesëmarrësve  Numri i përmbajtjeve të publikuara | Komuna e Strugës, donatorë  Komuna e Strugës, donatorë  Komuna e Strugës, donatorë  Komuna e Strugës, donatorë |

## Sfera 6. KMMB

Qëllimi konkret 6: Përforcimi i kapacitetit të KMMB-së dhe rolit të tij në promovimin e multikulturalizmit në nivel lokal.

|  |  |  |  |  |  |
| --- | --- | --- | --- | --- | --- |
| **Rezultatet e pritura** | **Aktivitetet** | **Bartësi** | **Korniza kohore** | **Treguesit** | **Mjetet financiare** |
| Р6.1 Më së paku 1 trajnim i organizuar në vit për përforcimin e diversitetit të anëtarëve të KMMB.  Р6.2 Vizita të organizuara punuese/studimore për anëtarët e KMMB.  Р6.3 Administrata komunale është e kyçur në mënyrë aktive në organizimin e takimeve të rregullta të KMMB.  Р6.4 Këshilli i komunës kërkon mendime dhe qëndrime nga KMMB për çështje nga mandati i tij.  6.5 Më së paku një forum të faktorëve relevantë lokal është organizuar nga ana e KMMB, në vit.  6.6 KMMB dhe puna e tij janë promovuar në mënyrë aktive deri te faktorët relevantë dhe opinioni publik lokal. | 6.1.1.1 Aktivitetet organizative  6.2.1.1Organizimi i vizitave punuese/studimore për anëtarët e KMMB  6.3.1.1 Sigurimi i përkrahjes administrative për punën e KMMB  6.4.1.1 Shqyrtimi i mendimeve dhe propozimeve të KMMB për çështje nga mandati i tij  6.5.1.1Aktivitetet organizative  6.5.1.2Aktivitetet promovuese  6.6.1.1 Promovimi i aktiviteteve të KMMB në mediat elektronike lokale  6.6.1.2 Organizimi i ditëve të hapura të KMMB në të cilët faktorët relevant (qytetarët, sektori qytetar, sektori i biznesit, organizatat fetare) mund ti drejtohen KMMB | Komuna e Strugës, KMMB, sektori qytetar  Komuna e Strugës, KMMB  Komuna e Strugës  Komuna e Strugës  Komuna e Strugës, KMMB  Komuna e Strugës, KMMB, mediat lokale  Komuna e Strugës, KMMB | 2017-2021  2017-2021  2017-2021  2017-2021  2017-2021  2017-2021  2017-2021 | Numri i trajnimeve të mbajtura; numri i anëtarëve të KMMB që kanë marrë pjesë në trajnim  Numri i vizitave të organizuara punuese/studimore  Përkrahja e rregullt administrative  Mendime dhe propozime të miratuara/refuzuara nga KMMB  Numri i forumeve të organizuara; numri i pjesëmarrësve  Numri i përmbajtjeve informative për KMMB në mediat lokale  Numri i ditëve të hapura të realizuara | Komuna e Strugës, donatorë  Komuna e Strugës, donatorë  Komuna e Strugës  Komuna e Strugës  Komuna e Strugës  Komuna e Strugës  Komuna e Strugës |

1. BONA MENTE: Support to Committees for Inter-Community Relations. (2011). Policy Brief Committees for Inter-Community Relations. Association Community Development Institute;

   Macedonian Civic Education Center. (2011). Strengthening of Multiethnic Cooperation in Municipalities: Report of the Baseline Study. Skopje;

   Naskova, Z., Mehmeti, M., &Imeri, Sh. (2013). Politikat dhe praktikat ndërkulturore në komunat e Gostivarit, Tetovës, Kërçovës, Bërvenicës, Vrapçishtit dhe Jegunovcës. ADI;

   Peçijareski, M. (2013). Integrimi social dhe menaxhimi i dallimeve etnike në Republikën e Maqedonisë: politikat dhe praktikat publike në nivel lokal. Shkup: Instituti për Demokraci Sociale "Progres”;

   Sekretariati për zbatimin e Marrëveshjes kornizë të Ohrit. (2015). Pasqyrë e Marrëveshjes kornizë të Ohrit për kohezionin social dhe të tjera. [↑](#footnote-ref-2)